Bru over Trondheimsfjorden er ikke realistisk

– Følte all min våkne tid gikk med til jobb

Saken oppdateres.

- En sementbåt som forlot havna ved lensmannskontoret, har truffet flere småbåter, opplyste operasjonsleder Johnny Olsen i Nord-Trøndelag politidistrikt til adressa.no.

Se video av når skipet bakker og propellen ødelegger båtene i videoen over.

Politiet mottok melding om hendelsen klokken 22.40 lørdag kveld. Båten Cyprus Cement hadde da lagt fra kai i Levanger.

- Vi er ferdige med den akutte redningsaksjonen. Tre båter sank, mens vi akkurat greide å berge en fjerde som var i ferd med å gå ned, sier operasjonsleder Monica Ravlo klokken 04.40 natt til søndag.

Åtte andre båter som sto i fare for å gå ned ble berget, mens et ukjent antall ytterligere båter har fått skader.

- Defekt propell

Da sementbåten la fra kai, hadde den ifølge innsatsleder Per Henrik Bykvist store manøvreringsproblemer.

- Den traff småbåthavna og flere båter med bakenden og propellen. Jeg anslår at mellom 10 og 15 båter har fått skader. To båter har gått ned, sier Bykvist

LES OGSÅ: - Veldig glad for at ingen ble skadd

Ifølge adressa.nos reporter på stedet har sementbåten veltet deler av havna. Det skal ikke ha vært personer om bord i småbåtene.

- Kapteinen har blitt avhørt. En defekt propell skal være årsaken. Det var derfor skipet trengte taubåt for å komme seg ut av havna. Vi vil også avhøre kapteinen av taubåten, sier Ravlo.

Kontakter eierne

- Brannvesenet bistår med å flytte båter som kan reddes bort fra den ødelagte havna. Vi jobber med å kontakte båteierne. Vi har ikke full oversikt over skadeomfanget, men det dreier seg nok om skader i millionklassen, sier Bykvist.

Kystvakta og politiet befant seg sent lørdag kveld om bord i sementbåten i fjorden utenfor Levanger. Kapteinen har blitt avhørt, og ble sammen med resten av mannskapet dimittert tidlig natt til søndag.

Sjøfartsdirektoratet har rutinemessig blitt varslet.